**Pravidlá Slovenského banského múzea (SBM)**

**pri krátkodobých nájmoch nebytových priestorov**

**a zmluvách o spolupráci**

**V Banskej Štiavnici, 7.4.2022**

Pravidlá nakladania s majetkom štátu, v správe Slovenského banského múzea, prostredníctvom krátkodobého nájmu nebytových priestorov múzea na to určených a pri zmluvách o spolupráci. Pravidlá zohľadňujú ustanovenia zákonov: č. 278/1993 Z. z. o správe majetku štátu; č. 40/1964 Zb. Občiansky zákonník Ôsma časť Siedma hlava §663 Nájomná zmluva; č. 513/1991 Zb. Obchodný zákonník; č. 18/1996 Z. z. o cenách; č. 377/2004 Z. z. o ochrane nefajčiarov a o zmene a doplnení niektorých zákonov a špecifické požiadavky priestorov umiestnených v historických objektoch a Národných kultúrnych pamiatkach.

**Všeobecné ustanovenia**

1. Správa majetku štátu je súhrn oprávnení a povinností k tej časti majetku štátu, ktorý mu štát zveril do správy.
2. Správca je oprávnený a povinný majetok štátu užívať na plnenie úloh v rámci predmetu činnosti alebo v súvislosti s ním, nakladať s ním podľa zákona o správe majetku štátu, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu.
3. Slovenské banské múzeum (ďalej len SBM) nevydáva rozhodnutie o dočasnej prebytočnosti majetku, nakoľko sa pri nakladaní s majetkom štátu pri krátkodobom nájme nebytových priestorov, riadi § 13 zákona 278/1993 odsek 4 bod c a odsekom 5 bodom c.
4. Krátkodobým nájmom sa rozumie nájom s tou istou osobou, ktorý neprekročí desať dní v kalendárnom mesiaci.
5. SBM ako partner/spoluorganizátor pri podujatiach a výstavách poskytuje svoje priestory/ expozície ako zmluvné plnenie v časti predmet zmluvy a riadi sa Dielom III Oddielom 1 § 269 odsekom 2 Obchodného zákonníka.
6. Žiadateľom sa pre potreby tejto smernice rozumie fyzická alebo právnická osoba, ktorá má záujem o krátkodobý nájom nebytových priestorov v správe SBM alebo o nadviazanie spolupráce, kde predmetom plnenia je aj poskytnutie nebytových priestorov SBM.
7. Pri všetkých krátkodobých nájmoch a plneniach podľa zmlúv o spolupráci SBM vyžaduje dodržiavanie zákazu fajčenia podľa zákona 377/2004 Z. z. Čl. I § 7 písmeno f.
8. SBM ako prenajímateľ vyžaduje od nájomcu/partnera, ak v dobe nájmu je na území Slovenskej republiky vyhlásená pandémia (napr. Covid-19), zabezpečiť všetky protipandemické opatrenia/nariadenia stanovené Úradom verejného zdravotníctva a platné v deň nájmu. Nájomca je zároveň povinný všetkých účastníkov nájmu/podujatia/akcie oboznámiť s povinnosťou dodržiavať dané opatrenia (dezinfekcia rúk, použitie rúška, respirátora alebo iného vhodného prekrytia dýchacích ciest, povinných odstupoch) počas celej doby ich účasti na nájme/podujatí/akcii.
9. SBM si vyhradzuje právo odmietnuť žiadosť o krátkodobý nájom alebo žiadosť o spoluprácu, ktorých obsah a plnenie sú v rozpore so všeobecne záväznými právnymi predpismi, dobrými mravmi a zvyklosťami, etickými normami, zasahujú do práv iných osôb alebo môžu poškodiť dobré meno SBM, ním organizované podujatia/akcie alebo jeho záujmy. SBM je povinné túto skutočnosť oznámiť žiadateľovi, avšak nie je povinné odmietnutie zdôvodňovať.
10. Nájomca alebo partner nesmie poskytnúť priestory SBM uvedené v zmluve o nájme/ o spolupráci tretej /tretím stranám počas celej doby nájmu/spolupráce.
11. Pri krátkodobých nájmoch a plneniach podľa zmlúv o spolupráci SBM vyžaduje dodržiavanie Vyhlášky Ministerstva vnútra Slovenskej republiky o požiarnej prevencii a to požiadavku podľa § 12 o zriadení protipožiarnej asistenčnej hliadky v prípade organizácie podujatia, na ktorom sa zúčastňuje väčší počet osôb definovaný odsekom 4.
12. SBM odporúča nájomcovi/partnerovi v prípade nájmu/podujatia/akcie, na ktorom sa zúčastňuje väčší počet osôb zabezpečiť zdravotnú asistenčnú službu resp. pri organizovaní verejných športových podujatí riadiť sa zákonom č. 1/2014 Z. z. o organizovaní verejných športových podujatí a o zmene a doplnení niektorých zákonov.
13. Zmluvy o krátkodobom nájme nebytových priestorov s nájomcami a zmluvy o spolupráci s partnermi/organizáciami sa uzatvárajú na základe údajov získaných v kontaktnom formulári, ktorý obsahuje súhlas na spracovanie poskytnutých osobných údajov za účelom spracovania požiadavky rezervácie priestorov a služieb poskytovaných SBM pri krátkodobom nájme nebytových priestorov a pri plnení záväzkov podľa zmluvy o spolupráci. Údaje sú spracované podľa zákona č. 18/2018 Z. z. o ochrane osobných údajov a o zmene a doplnení niektorých zákonov, najmä podľa § 19-30 upravujúcich práva dotknutej osoby v oblasti spracovania osobných údajov.

**Kontaktný formulár k prenájmu/k zmluve o spolupráci, rezervácia**

1. SBM akceptuje doručenie žiadostí o krátkodobý nájom nebytových priestorov a o spoluprácu na sekretariát SBM, vedúcemu/vedúcej Centra marketingu, komunikácie a zelených inovácií alebo priamo na aktuálnu adresu manažéra /-ky nájmov v SBM. Následne sú žiadosti odovzdané na ďalšie spracovanie manažérovi /-ke nájmov.
2. Žiadosť môže mať formu kontaktného formulára, listu alebo formu e-mailu. Všetky podoby žiadosti je postačujúce zaslať v elektronickej podobe.
3. Žiadosť musí obsahovať identifikačné údaje žiadateľa:
* meno, priezvisko, názov (spoločnosť alebo firma)
* dátum narodenia, IČO (spoločnosť alebo firma)
* adresa bydliska, sídlo (spoločnosť alebo firma)
* číslo telefónu, e-mailová adresa
* číslo účtu ( v tvare IBAN)
* termín nájmu
* doba nájmu (od – do)
* účel prenájmu
* objekt prenájmu/názov nebytového priestoru
1. V prípade, že je žiadosť neúplná, bude žiadateľ vyzvaný na doplnenie chýbajúcich údajov, na podrobnejšie popísanie účelu nájmu alebo doplnenie relevantných údajov potrebných na schválenie alebo odmietnutie žiadosti o nájme resp. žiadosti o uzavretie zmluvy o spolupráci.
2. Po schválení žiadosti s presnou špecifikáciou podmienok nájmu bude vyhotovená krátkodobá zmluva o nájme nebytových priestorov alebo zmluva o spolupráci.
3. Kontaktný formulár je uverejnený na webovom sídle SBM [www.muzeumbs.sk](http://www.muzeumbs.sk) v časti venovanej prenájmom a obsahuje informáciu o spôsobe spracovania osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

**Zmluva o nájme nebytových priestorov múzea – krátkodobá**

1. Štatutár SBM uzatvára s nájomcom zmluvu o nájme nebytových priestorov - krátkodobá. Zmluvy sú spracované v troch vyhotoveniach, z ktorých dve vyhotovenia obdrží SBM a 1 vyhotovenie nájomca.

2. Evidencia a povinné zverejňovanie zmlúv sa v SBM riadi Smernicou č.4/2016 o povinnom zverejňovaní zmlúv a Dodatkom č.1/2017 k smernici.

3. Zmluvy o nájme nebytových priestorov – krátkodobé sú zverejňované podľa § 2 zákona č. 211/ 2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v Centrálnom registri zmlúv: <https://www.crz.gov.sk/>.

4. Náležitosti zmluvy:

* Zmluvné strany
* Predmet zmluvy
* Doba nájmu
* Úhrada za nájom
* Práva a povinnosti zmluvných strán
* Záverečné ustanovenia

**Zmluva o spolupráci**

1. Štatutár SBM uzatvára so žiadateľom zmluvu o spolupráci. Zmluvy sú spracované v troch vyhotoveniach, z ktorých dve vyhotovenia obdrží SBM a 1 vyhotovenie partner.

2. Evidencia a povinné zverejňovanie zmlúv sa v SBM riadi Smernicou č.4/2016 o povinnom zverejňovaní zmlúv a Dodatkom č.1/2017 k smernici.

3. Zmluvy o spolupráci sú zverejňované podľa § 2 zákona č. 211/ 2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v Centrálnom registri zmlúv: <https://www.crz.gov.sk/>.

4. Náležitosti zmluvy o spolupráci:

* Zmluvné strany
* Predmet zmluvy
* Rozsah a podmienky spolupráce (práva a povinnosti zmluvných strán)
* Vyúčtovanie (platobné podmienky) a komunikácia zmluvných strán
* Doba platnosti a ukončenia zmluvy
* Záverečné ustanovenia

 Zmluva o spolupráci môže obsahovať články, v ktorých sa zdôrazní ochrana osobných

 údajov, propagácia a marketing a povinnosť mlčanlivosti.

**Výpočet celkovej ceny nájmu/kalkulácia pri zmluve o spolupráci**

1. Cenníky krátkodobých nájmov nebytových priestorov SBM obsahujú zoznam priestorov SBM, o nájom ktorých je možné si zažiadať žiadateľom počas celého roka. Cenníky zohľadňujú letné (1.4.-30.9.) a zimné obdobie (1.10-31.3.).
2. Ceny za nájom priestorov SBM v zimnom období sú v základe vyššie, nakoľko obsahujú položku temperovanie.
3. SBM k cene za nájom priestorov účtuje prevádzkové náklady v závislosti od priestoru, veľkosti a organizačno-technickej náročnosti podujatia.
4. SBM pri nájme poskytuje len základný obslužný personál a to za sumu minimálne 100,00€ a pri svadobnom obrade v sume minimálne 35,00€. Nájomca je povinný si pri podujatiach zabezpečiť aj vlastný obslužný personál (v prípade, že si to nájom vyžaduje nad rámec základného obslužného personálu zabezpečeného zo strany SBM). V prípade svadobného obradu, môže/ale nemusí, obsahovať celková suma položku nájom svadobnej výzdoby podľa aktuálne platného cenníka SBM.
5. V prípade kalkulácie nákladov/úhrady nájmu pri zmluve o spolupráci, SBM použije ceny nájmov z cenníka alebo použije metódu stanovenia ceny, ktorá sa rovná strate zisku zo vstupného + prevádzkové náklady + náklady na obslužný personál.
6. V zimnom období si SBM vyhradzuje právo odmietnuť žiadosť o nájom priestorov, ktoré nie je možné prenajať z dôvodu ich situovania v objekte SBM, alebo z dôvodu klimatických podmienok v nich.

**Spôsob úhrady za krátkodobý nájom nebytových priestorov/**

**vyúčtovanie zmluvy o spolupráci**

1. SBM – Centrum personálnej a ekonomickej infraštruktúry, ku každej vystavenej zmluve o krátkodobom nájme nebytových priestorov a zmluve o spolupráci s povinnosťou úhrady pre SBM, vystaví faktúru s dobou splatnosti 14 dní od jej vystavenia.
2. Faktúra je zasielaná spolu so zmluvou alebo odovzdaná žiadateľovi osobne v sídle

SBM prostredníctvom manažéra/manažérky nájmov.

1. Úhradu faktúry môže žiadateľ (fyzická alebo právnická osoba) realizovať:
* finančnou hotovosťou: a to osobne vkladom hotovosti do poklade SBM (Kammerhofská 2, 969 01 Banská Štiavnica)
* prevodom na bankový účet SBM: SK78 8180 0000 0070 0039 3520

4. Faktúra obsahuje celkovú sumu za nájom, ktorá obsahuje položky: nájom priestorov + prevádzkové náklady spojené s nájmom + iné náklady (napr. prenájom výzdoby...).

**Organizačno – technické zabezpečenie krátkodobých nájmov,**

**plnenia podľa zmluvy o spolupráci**

1. SBM pri nájme poskytuje len základný obslužný personál a to za sumu 100,00€ ku každému typu nájmu (svadobný obrad v sume 35,00€). Nájomca je povinný si pri podujatiach zabezpečiť vlastný obslužný personál v prípade, že si to vyžaduje charakter podujatia a to nad rámec základného obslužného personálu poskytnutého SBM v cene nájmu.
2. SBM do času nájmu/spolupráce započítava prípravu, realizáciu a likvidáciu akcie/podujatia.
3. Pri nájme priestorov za účelom uskutočnenia svadobného obradu je žiadateľ/nájomca povinný overiť si dostupnosť termín najskôr v SBM (manažér/-ka prenájmov) a až následne dohodnúť podmienky na Matričnom úrade mesta Banská Štiavnica, inak má SBM právo žiadosť o nájom zamietnuť.
4. SBM si vyhradzuje právo stanovenia maximálnej kapacity (počtu osôb) v priestoroch, ktoré sú predmetom nájmu z dôvodu BOZP, ochrany exponátov a hodnoty historických objektov.
5. Nájomca sa v zmluve o nájme/zmluve o spolupráci zaväzuje, že počas celej doby nájmu/spolupráce zabezpečí dodržanie zákazu fajčenia v priestoroch nájmu, resp. v celom objekte SBM.
6. Nájomca sa v zmluve o nájme/zmluve o spolupráci zaväzuje, že počas celej doby nájmu/spolupráce bude rešpektovať návštevný poriadok expozície SBM v prípade, že nájom sa uskutočňuje súbežne s prevádzkou bežných prehliadok pre návštevníkov.
7. SBM si vyhradzuje právo zakázať použitie otvoreného ohňa, cateringových metód (grilovanie, flambovanie, a pod.) alebo svadobnej výzdoby, ktoré by mohli spôsobiť poškodenie interiéru, exteriéru a zbierkových predmetov v priestoroch nájmu v SBM.
8. SBM nie je vlastníkom parkovacích plôch v okolí objektov, v ktorých sa nachádzajú priestory určené na nájom. Nájomca/partner SBM je povinný si agendu okolo parkovania, zabratia verejného priestranstva riešiť s Mestskou políciou mesta Banská Štiavnica.
9. SBM povolí vjazd motorovým vozidlom do svojich objektov len na základe dohody a to v prípade zásobovania, prípravy akcie/podujatia/nájmu resp. privezenia imobilného člena rodiny alebo nevesty v prípade svadobného obradu.
10. Nájomca/partner SBM je povinný počas celej doby nájmu/trvania spolupráce zabezpečiť zákaz vstupu zvierat do priestorov určených na nájom.
11. Nájomca/partner SBM je povinný po skončení nájmu priestory vyčistiť a vypratať v dohodnutom čase, inak mu bude SBM účtovať pokutu za každú začatú hodinu podľa aktuálne platného cenníka SBM.
12. Nájomca/ partner SBM je povinný stanoviť meno zodpovednej osoby, ktorá za neho prevezme priestor pred nájmom a odovzdá po ukončení nájmu resp. podpíše protokol o prevzatí/odovzdaní priestoru. Meno osoby bude uvedené aj zmluve o nájme/ v zmluve o spolupráci.
13. Nájomca/ partner SBM je povinný uhradiť faktúru o nájme/o nákladoch za spoluprácu podľa dátumu splatnosti faktúry resp. najneskôr 1 deň pred konaním nájmu/podujatia.
14. SBM poskytuje vo svojich priestoroch možnosť realizácie svadobného fotografovania a kamerovania. Fotografa/kameramana si zabezpečuje klient /nájomca vo svojej réžii. Fotografovanie/kamerovanie je potrebné si dohodnúť a uhradiť v pokladni priamo v objekte SBM resp. bude súčasťou celkovej sumy za nájom.
15. Fyzickú obhliadku priestorov určených na nájom zabezpečuje manažér/-ka nájmov resp. jeho/jej zástupca/zástupkyňa na to určený/-á po vzájomnej dohode.
16. Prípadné dodatočné plnenie nad rámec zmluvy o nájme/o spolupráci, môže povoliť len manažér/-ka nájmov resp. jeho/jej zástupca/zástupkyňa na to určený/-á a to po spísaní protokolu o dodatočnom poskytnutí inventáru SBM na mieste nájmu/akcie/podujatia.
17. Dozor pri nájme/podujatí/akcii zabezpečuje člen vlastnej ochrany pri pulte vlastnej ochrany a minimálne 2 osoby v priestore nájmu. V prípade Starého zámku 1 osoba na bráne (príslužba) a 1 osoba (manažér/-ka nájmov resp. jeho/jej zástupca/zástupkyňa) v samotných priestoroch nájmu napr. Rytierska sála. V prípade nájmu v Kammerhofe- expozícia 1 osoba na bráne (príslužba) a 1 osoba (manažér/-ka nájmov resp. jeho/jej zástupca/zástupkyňa) v samotných priestoroch. V prípade nájmu v Kammerhofe- seminárne priestory 1 osoba (manažér/-ka nájmov resp. jeho/jej zástupca/zástupkyňa) v samotných priestoroch a asistencia zo strany domovníka resp. zo strany príslužby. V prípade firemných, spoločenských a kultúrnych nájmov/akcií/podujatí bude dozor zabezpečovať aj nájomca/partner a to v počte osôb podľa veľkosti a náročnosti nájmu/ podujatia/akcie.
18. Posilnenie, úpravu a rozmiestnenie dodatočných elektrických zariadení, odber elektrickej energie a kapacitu odberu môže v priestoroch nájmu/ v objektoch SBM zhodnotiť a realizovať len elektrikár SBM.
19. Manažér /-ka nájmov (prenájmov) alebo jeho/jej zástupca/zástupkyňa, člen vlastnej ochrany SBM alebo v prípade nájmov/podujatí/akcií v Kammerhofe aj domovník, zabezpečí obhliadku priestorov a následné podpísanie protokolu o prevzatí/odovzdaní priestorov osobou, ktorú určí nájomca a prenajímateľ ju uvedie v zmluve o nájme.

Pravidlá nadobúdajú platnosť a účinnosť 8.4.2022.

V Banskej Štiavnici, dňa 7.4.2022

 Mgr. Zuzana Denková, PhD., v.r.

 riaditeľka múzea